Nyeste Skilderie af Kiøbenhavn, 1819-01-23
Blandt de mangfoldige Speculationer at anbringe Capitaler, hører i London ogsaa den, at kjøbe en Grund, og enten selv bebygge, eller og udstykke den. Kjøbe en Eiendom kan kun den, som har brittisk Borgerret, hvilken man ikke faaer saa let. Et saadant Kjøb sluttes paa 60, 99, ja endog paa 999 Aar. Efter Kjøberidens Forløb tilfalder Sælgeren igjen Grunden med Alt hvad der findes derpaa. Prioritetsvæsenet er naturlig viis ikke forbundet hermed, og i Engelland aldeles ubekjendt. Parcelkjøberen bebygger nu Tomten Det øverste Lag over Jorden er Kiesel, blandet med Leer. Leret opgraves, og paa Stedet formes Steen deraf og opsættes saa mange til Brænding, som der til de fire Hoved eller Brandmures Opførelse udfordres. Steenkullene, nærmest benyttede til Gasbelysning, maa, forvandlede til Aske, tjene som Material til at brænde Stenene. Med Steenkulasken udfyldes ogsaa Fugerne imellem de opstablede Stene. Ved Brændingen blive de saa haarde, som vore gamle Klinker. Murene blive opførte saa svage som mueligt; man bygger sædvanligen kun for 60 Aars Besiddelse. Til Bjælker og Sparværk tjene skaarne Planker af samme Tykkelse som en Dobbeltlægte, paa det stærkeste Sted ligger en Dobbeltlægte paa Kant. Svagere bruges til de indere Vægge, som paa begge Sider beklædes med Tapeter. Rotter og Muus, komne i Land fra Skibene, drive imellem disse lystigen deres Spil. Faaer Naboen det Jndfald, at støtte sig mod en saadan Væg, saa er det ingen vanske lig Sag, at stikke ham med en Knappenaal i Ryggen. En Deel af Taget lader man gjerne blive fladt, for at kunne vaske og tørre der. Skal der være en Bod i Huset, saa faaer den til Gaden, vendende Side af den nederste Etage aldeles ingen Muur. Jernstænger, besatte med Speilglas, maa tjene til at bære. Saaledes kunne de Forbigaaende tage Alt, hvad der i Boden med paaheftede Priissedler ligger til Skue, i Øiesyn. Hvert Huus er sædvanligen 2 til 3 Fag bredt, sjeldent findes noget som er bredere, eller som har flere end 3 Etager. At oppudse Husene er ikke Brug. Den raa Muursteen staaer frem; Kalkfugerne blive hvide, saalænge den sorte Kulrøg, hvormed alle Bygningerne ere bedækkede, tillader det. Staldrum findes ved intet af Husene, Plads for Heste og Vogne leies i særskilte dertil indrettede Steder. J det Hel ligne Husene hverandre som det ene Æg det andet. Vaaningshuse, som de her beskrevne, hielpe sig end- og de rigeste Folk i London med. Saadanne store Selskabsahle med tilhørende Cabinetter, som i Kjøbenhavn hører til enhver Børstenbinders og Rokkedreiers daglige Brød, kjender man altsaa ikke i denne Europas største og rigeste Stad. Derimod ere Slotteene, Kirkerne og andre offentlige Bygninger, saare prægtige. Allene af Kirker og Capeller eier London 400. Alle offentlige Bygningers Tal i det Hele beløber sig til over 1000, og ere næsten samtlige opførte af Qvaderstene, ligesaa ærefrygtbydende af Størrelse som Konst. Men det gaaer med disse Pragtbygninger, som med Statuen af Elphenbeen i Abdera. Gaderne ere saa krumme og smalle, at man ikke frit kan skue Bygningerne. Selv den herlige St. Poulskirke ligger indviklet. Til Nød kan man see dens Overdeel fra Black friers Themsebro, men – i Afstand af mere end 200 Skridt. (Det samme synes at være Tilfældet med Domhuset i Kjøbenhavn, men i omvendt Forstand. De svære Søiler kunne ikke tage sig godt ud, fordi Pladsen er for smal og man staaer dem for nær. Derimod synes Søilerne paa Christiansborg, Slot at være for smaae, i Forhold til den store Plads, hvorfra de sees.)